„**Világítás korszerűsítése a Szigetvári Kórház részére, szerelési munkák vállalkozási szerződés megkötésével**”

**VÁLLALKOZÁSI SZERZŐDÉS**

**(„Szerződés”)**

 Amely létrejött Szigetváron, 2018. \_\_\_\_\_\_\_\_\_\_ hó \_\_\_. napján

Egyrészről: …………………………………………………… (székhely: ……………..; adószáma: ……………...; cégjegyzékszáma: ….....................; bankszámlaszáma: …............................; képviseli: ………….. (ügyvezető), mint Vállalkozó (a továbbiakban: “**Vállalkozó**”)

Másrészről: **Szigetvári Kórház** (székhely: 7900 Szigetvár, Szent István ltp. 7.; adószáma: 15813705-2-02; PIR: 813705; képviseli: dr. Berecz János Tamás főigazgató), mint Megrendelő (a továbbiakban: “**Megrendelő**”)

Megrendelő és Vállalkozó együttesen: “**Felek**” között a fent írt napon és helyen, az alábbi feltételekkel:

Felek az alábbiakban részletesen meghatározott Szerződést kötik:

### PREAMBULUM

1. Megrendelő a jelen Szerződés megkötése érdekében beszerzési eljárást folytatott le, melynek nyertese Vállalkozó lett.
2. Felek rögzítik, hogy a Megrendelő többváltozatú (alternatív) ajánlat benyújtásának lehetőségét nem biztosította.
3. A Megrendelő az ajánlattevők számára a gazdasági társaság, illetve jogi személy (projekttársaság) létrehozását nem engedélyezte.
4. A Megrendelő a részajánlat-tétel lehetőségét az eljárás során nem biztosította.
5. Felek rögzítik, hogy a Vállalkozó a benyújtott ajánlatával, mint a legmegfelelőbb ár-érték arányt megjelenítő ajánlattal a tárgyi eljárás nyertese lett.
6. A Kbt. szerinti eljárás ajánlati felhívásához kapcsolódó valamennyi írásbeli dokumentáció és a Vállalkozó nyertes ajánlata jelen szerződéssel (továbbiakban: Szerződés) együtt értelmezendő annak ellenére, hogy a dokumentumok fizikailag nem kerültek csatolásra a Szerződés törzsszövegéhez.
7. Szerződő Felek megállapítják, hogy jelen Szerződésben szabályozzák együttműködésüket és a Felek jogait és kötelezettségeit érintő minden olyan kérdést, melyek a Felek Szerződéses jogviszonyára alkalmazandók. A Felek kapcsolatuk fő alapelveként deklarálják, hogy mindenkor a piaci tisztesség és a kölcsönös együttműködés fokozott követelményei szerint kívánnak eljárni.
8. Vállalkozó kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. Vállalkozó vállalja, hogy a másik Felet haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
9. Mindkét fél kijelenti, hogy sem jóhiszeműen, sem rosszhiszeműen, sem a múltban nem hallgatott el, sem a szerződés időtartama alatt nem fog elhallgatni semmiféle a szerződés teljesítése tekintetében bármilyen szempontból releváns információt, ami kihatással lehet a jelen megállapodásban foglaltakra.

**1. A Szerződés tárgya, tartama, teljesítése**

* 1. A Megrendelő a Vállalkozót a „**Világítás korszerűsítése a Szigetvári Kórház részére, szerelési munkák vállalkozási szerződés megkötésével**” eljárásban részletesen meghatározott feladatok ellátásával bízza meg. Megrendelő megrendeli, a Vállalkozó pedig elvállalja a műszaki dokumentációban meghatározott feladatok kivitelezését 60 napon belül, valamint a kapcsolódó jótállási feladatok ellátását (összefoglalóan: „Beruházás”).

Jelen Szerződésben meghatározott Beruházás részletes műszaki tartalmát az ajánlati felhívásban ismertetett műszaki tartalom és ez alapján a Vállalkozó által elkészített, szerződéseses mellékletet képező költségvetés tartalmazza.

A Vállalkozó kötelezettséget vállal a Beruházás I. osztályú minőségben, jogszerű és rendeltetésszerű használatra alkalmas módon, a beszerzési eljárás során kiadott ajánlattételi dokumentációban rögzítetteknek maradéktalanul megfelelően és szerződésszerűen (a továbbiakban együtt: "szerződésszerű") történő megvalósítására. I. osztályú minőségűnek felel a MSZ-04-800:1989 szabványban meghatározott I. minőségi osztályú kivitelezési minőség.

A Megrendelő kötelezettséget vállal a Vállalkozó által jelen szerződésnek megfelelő építési beruházás átvételére, és a vállalkozói díj jelen szerződés szerinti kifizetésére.

* 1. A Vállalkozó kijelenti, hogy a Beruházással érintett helyszínt megtekintette és a Beruházás megvalósítására alkalmasnak találta. A Vállalkozó kijelenti továbbá, hogy a Beruházás eredményeként létrehozott, átalakított berendezések és hálózatok a Beruházás eredményeképpen szerződésszerű használatra alkalmasak lesznek. Erre tekintettel, ha jelen szerződés tárgyát képező Beruházással kapcsolatban a Megrendelővel szemben harmadik személy(ek), így különösen a projektet támogató hatóság(ok) – bírósági, egyéb hatósági vagy nem hatósági eljárásban – bármilyen követeléssel lépnek fel, a Vállalkozó köteles a harmadik személy(ek) előtt a Megrendelő mellett feltétel nélkül helytállni, különös tekintettel a tervezett használatra, illetőleg az ehhez szükséges engedélyek megszerzésére.
	2. A Felek kifejezetten megállapodnak, és a Vállalkozó tudomásul veszi, hogy a Beruházással érintett létesítmények vagy azok berendezései, területe vonatozásában semmiféle tulajdoni, szolgalmi, ingatlan-nyilvántartási jogosultságot nem keletkeztet. A Felek bármiféle, a jelen szerződésre alapított, erre irányuló igényt, követelést kölcsönösen kizárnak.
	3. A Vállalkozó a teljesítést jelen Szerződés fennállása alatt köteles a Megrendelő - teljesítés ellátására vonatkozó - utasításai, valamint a tőle, mint szakmai vállalkozástól általában elvárható legnagyobb gondossággal és legjobb tudása szerint ellátni.
	4. A Megrendelő vállalja, hogy a teljesítés hatékony és határidőben történő ellátásához szükséges információkat a Vállalkozó számára biztosítja.
	5. A megkezdett munkát Vállalkozó köteles folyamatosan, a munkafolyamatoknak szakmailag megfelelő folyamatos, megszakítás nélküli teljesítéssel ellátni és befejezni. A megkezdett feladatellátás folyamatossága hiányát Megrendelő hibás teljesítésként kezeli.
	6. A Vállalkozó a tevékenységét a tőle elvárható legnagyobb gondossággal és körültekintéssel végzi el. A Vállalkozó mindig a Megrendelővel, illetve a Megrendelő kijelölt kapcsolattartóival előzetesen egyeztetve folytatja tevékenységét. A Vállalkozó tevékenysége során mindig köteles betartani a hatályos jogszabályi rendelkezéseket, és a feladatok elvégzése során köteles tartózkodni minden olyan tevékenységtől, amely a Megrendelő jó hírnevét vagy üzleti érdekeit sértheti vagy erre alkalmas, illetve amely a tevékenység nyilvánosságra kerülése esetén ilyen hatást fejthetne ki.
	7. Vállalkozó nyilatkozik, hogy a Szerződés szerinti feladat ellátásához szükséges engedélyekkel rendelkezik, a szükséges bejelentéseket megtette, tevékenységét arra való felhatalmazás és jogosultság alapján látja el.
	8. A tevékenysége során keletkező mindennemű hulladékot Vállalkozó a munkaterületről saját költségén elszállítja, vagy elszállíttatja, elhelyezi, a hulladékok elhelyezésének adminisztrációját a hatályos jogszabályi rendelkezések és hatósági előírások szerint elvégzi.
	9. Vállalkozó nyilatkozik, hogy nem állnak fel vele szemben a közbeszerzésekről szóló 2015. törvény CXLIII. törvény 62. §.-ában felsorolt kizáró okok. Vállalkozó tudomásul veszi, hogy amennyiben valamely kizáró ok vele szemben bekövetkezik, az a Szerződést azonnali hatállyal, külön jogi aktus nélkül megszünteti. A kizáró okok ellenőrizhetősége érdekében Vállalkozó köteles a Megrendelő felhívására a Szerződés időtartama alatt mindenkor azonnali tájékoztatást adni, illetve a tulajdoni szerkezetét a Megrendelő számára megismerhetővé tenni, illetve az abban bekövetkezett változásról a Megrendelőt értesíteni.
	10. Vállalkozó a tevékenységével kapcsolatban felel mindenfajta hatósági előírás megtartásáért, melynek során az esteleges hatósági vizsgálatok során ő jár el a Megrendelő részéről, és felel bármiféle hiányosságért. Felek ez alatt értik azt is, hogy amennyiben a Megrendelőt a Szerződés szerinti teljesítéssel kapcsolatban a Vállalkozó feladatkörébe tartozóan bármiféle hatósági elmarasztalás éri, annak következményeit jogosult a Vállalkozóra továbbhárítani.
	11. A Vállalkozónak a 322/2015. (X. 30.) Korm. rendelet 17. §-a alapján felelősségbiztosítással kell rendelkeznie a Megrendelőnél végzett tevékenységre vonatkozóan. A biztosítás nagyságának el kell érnie dologi kár és személyi károk esetében is 2.500.000,- Ft/kár, 10.000.000,- Ft/év kártérítési határt. A Vállalkozó jelen szerződés hatályba lépésével egyidejűleg a Megrendelő rendelkezésére bocsátja felelősségbiztosítási szerződése, vagy kötvénye másolatát.
	12. Vállalkozó vállalja, hogy amennyiben a tevékenysége során a normál működés körét meghaladó, azon túlmutató, az üzemeltetést befolyásoló vagy Megrendelő működésére kiható eseményt észlel (rendkívüli esemény), akkor azt haladéktalanul szóban, illetve telefonon jelzi a Megrendelő felé, valamint arról 24 órán belül írásbeli jelentést készít és ad át a Megrendelő részére.
	13. A Vállalkozó legkésőbb a Szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
	14. A Vállalkozó a Szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. Vállalkozó e körben kifejezetten nyilatkozik, hogy a Kbt. 138. §. rendelkezéseit ismeri, azt a teljesítése során betartja.
	15. A Vállalkozó felel az alvállalkozók teljesítéséért, szakmai, műszaki színvonalukért. A Vállalkozó felelősségét a Megrendelő felé az alvállalkozók igénybevétele nem befolyásolja.
	16. A Vállalkozó gondoskodik a különböző alvállalkozók irányításáról, utasításáról és a közöttük meglévő együttműködésről.
	17. A Megrendelő és az alvállalkozók nincsenek jogviszonyban. A Vállalkozó kötelezettsége az alvállalkozók közvetlen fizetési igényeinek rendezése és a Megrendelő minden ilyen igénytől való mentesítése.
	18. Jogszerűen igénybevett alvállalkozó esetén a Vállalkozó az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén az Vállalkozó felelős minden olyan kárért, amely alvállalkozó igénybevétele esetén nem következett volna be.
	19. Szerződéses kötelezettsége körében a Vállalkozó vállalja, hogy:
		1. a Beruházás során csak a hatályos jogszabályokban és szabványokban előírt minősítéssel rendelkező technológiákat használ fel. Ennek teljesítéséért a Vállalkozó feltétlen és korlátlan szavatosságot vállal;
		2. a Beruházás során keletkező mindennemű hulladékot a munkaterületről saját költségén elszállítja vagy elszállíttatja, elhelyezi, a hulladékok elhelyezésének adminisztrációját a hatályos jogszabályi rendelkezések és hatósági előírások szerint elvégzi. A bontást a Megrendelő kapcsolattartójával történő előzetes írásos egyeztetés alapján úgy kell végezni, hogy az alkalmas anyagok, berendezések újrahasznosítása biztosítva legyen. Ezeket elkülönítetten kell tárolni, és jegyzőkönyv szerint át kell adni a Megrendelő képviselőjének. Ezek be nem tartásából eredő károkat a Vállalkozó a Megrendelőre nem háríthatja át, a károkért a Vállalkozó feltétlen és korlátlan felelősséget vállal;
		3. a Beruházás befejeztével legalább a munkaterületet átvételkor rögzített állapotnak megfelelően helyreállítja;
		4. a Beruházás során végzett munkák ellenőrzését a Megrendelő kapcsolattartója illetve műszaki ellenőre részére bármikor, előzetes értesítés nélkül biztosítja;
		5. A Vállalkozó feltétlen és korlátlan felelősséget vállal arra, hogy a Beruházás lebonyolítása során bekövetkező esetleges káreseményeket haladéktalanul jelzi a Megrendelő felé, és a káresemény következtében a Beruházással érintett létesítmények vagy azok berendezései, területe – ide értve a telekhatárokon kívül eső létesítményeket is – tekintetében felmerülő károkat a Megrendelő részére haladéktalanul megtéríti. A Vállalkozó kártérítési felelőssége attól függetlenül fennáll, hogy a kár bekövetkeztéért ő vagy alkalmazottja, a Beruházás lebonyolításához igénybe vett közreműködője (alvállalkozója) felelős. Ennek elmaradása esetén a Megrendelő jogosult szerződésellenes teljesítést megállapítani és az átvételt megtagadni;
		6. A Vállalkozó feltétlen és korlátlan felelősséget vállal arra, hogy amennyiben – az érdekkörében felmerülő - a Beruházás lebonyolításával kapcsolatos káresemény miatt harmadik személy a Megrendelővel, vagy a Magyar Állammal szemben kártérítési vagy bármilyen más igényt támaszt, úgy valamennyi ilyen kár vagy egyéb igény alól maradéktalanul mentesíti, kártalanítja a Megrendelőt, illetve a Magyar Államot. Ennek elmaradása esetén a Megrendelő jogosult szerződésellenes teljesítést megállapítani és az átvételt megtagadni.
		7. Az építési munkák kivitelezési körülményeire vonatkozó (építési hatóság, szakhatóságok, közműszolgáltatók) által előírt követelményeket a Vállalkozó köteles megfelelően teljesíteni, ennek ellenértéke a vállalkozói díjban benne foglaltatik.
	20. Szerződéses kötelezettsége körében a Megrendelő vállalja, hogy:
		1. jelen Szerződés megkötését és hatálybalépését követő 5 (öt) munkanapon belül biztosítja a munkaterületet. A Felek a munkaterület átadása-átvételét és megfelelőségét állapot felvételi jegyzőkönyvben rögzítik, és aláírásukkal igazolják. A jegyzőkönyvet a Felek jelen szerződéshez csatolják. A munkaterület megfelelőségének jegyzőkönyvben történő rögzítése után a Vállalkozó a munkaterületre vonatkozóan kifogást nem emelhet, azt szerződésszegése hivatkozási alapjaként nem hozhatja fel.
		2. A használathoz valamint az üzemeltetéshez kapcsolódó engedélyekkel kapcsolatosan felmerült összes költséget a Megrendelő viseli.
	21. A Beruházást a beszerzési dokumentumokban meghatározottterületen kell megvalósítani.
	22. A Szerződés teljesítésének határideje a kivitelezésre: Beruházás kezdési időponttól számított 60 (hatvan) nap.

Vállalkozó a készre jelentésével egy időben köteles a készre jelentés tárgyára vonatkozó, a Megrendelő által meghatározott tartalmú átadás formában átadni.

A műszaki átadás-átvételi eljárásról a Szerződésben meghatározott példányban műszaki átadás-átvételi jegyzőkönyvet kell készíteni. A jegyzőkönyv egy-egy példánya Megrendelőt és Vállalkozót illeti, illetve egy példány az építési napló mellékletét képezi.

Ha Megrendelő a hibák, hiányok, hiányosságok kijavítását kéri, a műszaki átadás-átvételi jegyzőkönyvnek tartalmaznia kell a kijavítás határidejét. Ha hiánypótlási jegyzőkönyv vagy hibajegyzék, hiányjegyzék is készült, akkor azt a Vállalkozónak alá kell írnia. Az átadás-átvételi eljárást a hibák kijavítását követően lehet lezárni.

**2. A Szerződés díjazása**

2.1. A Felek jelen Szerződés ellenértékeként átalánydíjat állapítanak meg. A Felek vállalkozói díjat az alábbiak szerint határozzák meg:

**Mindösszesen:**

nettó: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_forint

A Vállalkozó kijelenti, hogy jelen Szerződésben végleges vállalkozói díjat határoz meg, amelyet a szerződéskötéshez és a vállalkozói díj meghatározásához szükséges valamennyi információ tény és körülmény figyelembevételével, az építési helyszín ismeretében állapított meg. A vállalkozói díj magában foglalja Vállalkozónak a jelen Szerződés tárgyát képező Beruházással kapcsolatos valamennyi költségét, a kiegészítő szolgáltatások költségét és a tisztes hasznát is.

2.2. A számla kiegyenlítése 15 napon belül, banki átutalással történik. Ajánlatkérő a részszámlázás lehetőségét biztosítja.

Vállalkozó legfeljebb 3 db részszámlát és 1 db végszámlát nyújthat be a teljesítés során. A számlázás és kifizetés a teljesítéssel arányos. A végszámlát a 100 %-ot elérő teljesítésnél, sikeres műszaki átadás-átvételi eljárás lezárását követően nyújthatja be a Vállalkozó. A teljesítést igazoló okiratok a számla mellékletét kell, hogy képezzék. A Szerződés és a kifizetések pénzneme a magyar forint (HUF).

A Vállalkozó a számlát a jogszabályokban meghatározott tartalmi és formai követelményeknek megfelelően köteles kiállítani. A Vállalkozó a számlához köteles csatolni a teljesítésigazolás egy példányát. A Szerződésben meghatározott követelményeknek nem megfelelően kiállított számlát a Megrendelő nem fogadja be, azt kiegyenlítés nélkül visszaküldi a Vállalkozó székhelyére és az ebből eredő fizetési késedelemért a Megrendelő felelősséget nem vállal.

A szerződés finanszírozása az AEEK/1109/2018 iktatószámú Állami Egészségügyi Ellátó Központtal kötött támogatási szerződés által nyújtott támogatási forrásból történik. A támogatás intenzitása 100,000000%.

2.3. Megrendelő előleget nem biztosít.

* 1. Amennyiben a Megrendelő a számla kiegyenlítésével késedelembe esik, a Vállalkozó a Ptk. 6:155. §-a szerinti késedelemi kamatra tarthat igényt.
	2. Minden olyan költséget, amelyre a Szerződés nem tér ki, a díj magában foglalja.
	3. Felek megállapodnak, hogy a Szerződés időszaka alatt minden olyan napra, melyre nézve Vállalkozó tevékenysége ellátásával neki felróhatóan késedelembe esik, köteles késedelmi kötbért fizetni. Megrendelő jogosult a kötbér érvényesítésére. Vállalkozó mentesül a kötbér fizetési kötelezettség alól, ha szerződésszegését kimenti. Abban az esetben, ha Megrendelő a Vállalkozó által ésszerűen kért, a szerződésszerű teljesítéshez szükséges információt, adatot, nyilatkozatot, hozzájárulást, döntést a szerződő felek által írásban rögzített határidőn belül nem bocsátja Vállalkozó rendelkezésére, az ebből eredő ajánlattevői késedelem miatt Megrendelő nem jogosult kötbér érvényesítésére.
	4. A késedelmi kötbér mértéke a késedelemmel érintett naponként az áfa nélkül számított nettó vállalkozói díj 0,3 %-a. Az összesen érvényesített késedelmi kötbér mértéke nem lehet több mint 20 napi tétel, azaz összesen legfeljebb a nettó ajánlati ár 6%-a.
	5. Felek megállapodnak abban, hogy amennyiben a Vállalkozó felróható késedelme a teljes teljesítési időszak alatt összesen meghaladja a 20 napot, a Megrendelő jogosult a teljesítést meghiúsultnak tekinteni és elállni a Szerződéstől.
	6. Felek megállapodnak abban, hogy amennyiben a Szerződés teljesítése bármely olyan okból, amelyért a Vállalkozó felelős, meghiúsul a Vállalkozó meghiúsulási kötbért köteles a Megrendelőnek fizetni.
	7. A meghiúsulási kötbér az áfa nélkül számított nettó vállalkozói díj 6%-a.
	8. Felek úgy állapodnak meg, hogy a Megrendelő által érvényesített kötbér - ideértve a késedelmi, valamint meghiúsulási kötbért - összesen nem haladhatja meg az elállásig Vállalkozó részére megfizetett teljes díjösszeg 30%-át.
	9. Az esedékessé vált kötbér összegéről a Megrendelő kötbérértesítőt állít ki a Vállalkozó felé, amelyet a Vállalkozó annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára.
	10. A Megrendelő a kötbérigényét attól függetlenül érvényesítheti, hogy a Vállalkozó szerződésszegéséből kára származott-e.
	11. Vállalkozó valamennyi teljesítésére a teljesítésére kiállított jótállási jegy kiállításától számítottan 60 hónap jótállást vállal.

**3. Titoktartás**

3.1. Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, különösen annak üzleti, pénzügyi, társasági jogviszonyaira vonatkozik, üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.

1. **A Szerződés időbeli hatálya, megszűnése, módosítása**

4.1. Felek a Szerződést a Beruházás kivitelezési része tekintetében 60 napra, a jótállás vonatkozásában 60 hónapra kötik. A Szerződés azon a napon lép hatályba, melyen a felek a Szerződést aláírták. Amennyiben a felek a Szerződést különböző időpontokban írják alá, a Szerződés hatálybalépésének időpontja a későbbi aláírás időpontja.

4.2. Felek megállapodnak abban, hogy bármelyik fél a másik fél súlyos szerződésszegése esetén jogosult a Szerződést a szerződésszegő félhez intézett egyoldalú, írásos, indokolással ellátott nyilatkozatával felmondani. A Felek a Szerződés megszűnése, illetve megszüntetése esetén kötelesek egymással elszámolni. Felek rögzítik, hogy a Szerződést kizárólag közös megegyezéssel, és írásban, a Kbt. 141. §-ában foglalt rendelkezések maradéktalan betartása mellett módosíthatják.

4.3. A Megrendelő a Szerződést felmondhatja vagy Ptk-ban foglaltak szerint elállhat, ha:

* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

4.4. A Megrendelő köteles a Szerződést felmondani, vagy a Ptk.-ban foglaltak szerint elállni, ha a Szerződés megkötését követően jut tudomására, hogy a Vállalkozó tekintetében a beszerzési eljárás során kizáró ok állt fenn, és ezért ki kellett volna zárni a beszerzési eljárásból.

4.5. Felek megállapodnak abban, hogy a Megrendelő jogosult és köteles a Szerződést azonnali hatállyal, a Vállalkozóhoz intézett egyoldalú, írásos nyilatkozatával felmondani, vagy a Ptk.-ban foglaltak szerint elállni, ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon:

* amennyiben a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* amennyiben a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

4.6. A Vállalkozó tudomásul veszi, hogy

* nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
* a Szerződés teljesítésének teljes időtartama alatt köteles tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

4.7. Amennyiben a Vállalkozó a jelen 4. pontban foglalt valamelyik kötelezettségét megszegi, a Megrendelő jogosult és köteles a Szerződést azonnali hatállyal felmondani, vagy a Ptk.-ban foglaltak szerint elállni.

4.8. Felek megállapodnak abban, hogy amennyiben a Megrendelő a Szerződésben szabályozott felmondási jogával él, a Vállalkozó kifejezetten lemond az elmaradt haszna iránti igény érvényesítéséről a Megrendelővel szemben. Felek megállapodnak abban, hogy a Vállalkozó a Szerződés aláírásával mindennemű, a Szerződés megszűnéséből eredő igény érvényesítéséről kifejezetten lemond, amennyiben a Szerződés megszüntetése a Vállalkozó szerződésszegő magatartásának következménye.

4.9. Szerződő Felek rögzítik, hogy jelen megállapodás csak a Felek egyező akaratnyilvánításával, írásban módosítható, figyelembe véve a Kbt. vonatkozó előírásait (132.§) is.

1. **Záró rendelkezések**

5.1 A Felek kijelentik, hogy velük szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. A Felek vállalják, hogy a másik felet haladéktalanul értesítik, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.

5.2 Vállalkozó jelen Szerződés aláírásával kijelenti, hogy a szerződés megkötéséhez és teljesítéséhez szükséges valamennyi hatósági engedéllyel és képesítéssel rendelkezik, illetve ilyen tagja vagy alkalmazottja van. A Vállalkozó e kijelentése megalapozottságáért feltétel nélküli jogszavatosságot vállal.

5.3. A Szerződés tartalmával és az ennek keretében végzett tevékenységekkel kapcsolatosan nyilatkozattételre jogosult személyek:

Megrendelő: dr. Berecz János Tamás főigazgató

Vállalkozó: ügyvezető

* 1. A Szerződés valamely rendelkezésének érvénytelen volta, vagy érvénytelenné válása, nem érinti a Szerződés más rendelkezéseinek érvényességét. Az érvénytelen rendelkezéssel érintett kérdésekben a Felek feltehető jelen Szerződés megkötése kori akarata szerint kell eljárni.
	2. Jelen Szerződés vagy annak bármely rendelkezése kizárólag írásban, mindkét fél cégszerű aláírásával módosítható.
	3. A Felek megállapodnak abban, hogy a jelen Szerződésből eredő jogvitáikat elsősorban békés úton rendezik. Ha ilyen rendezés bármelyik fél első jelentkezésétől számított 10 (tíz) napon belül nem vezetne eredményre, a jelen Szerződésből folyó, vagy azzal kapcsolatos vitáik rendezésére kikötik a Megrendelő székhelye szerint illetékes bíróság kizárólagos illetékességét.
	4. A jelen Szerződés a mellékleteivel egységet képez, azok a Szerződés elválaszthatatlan részei.
	5. A jelen Szerződés és mellékletei által nem szabályozott kérdésekben a Ptk. és az egyéb jogszabályok az irányadóak.

Mellékletek:

* átláthatósági nyilatkozat
* árazott költségvetés
* biztosítási kötvény másolata
* beszerzési eljárás iratanyaga

Jelen Szerződést a Felek kölcsönös értelmezés után, mint akaratukkal mindenben megegyezőt jóváhagyólag írják alá.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Megrendelő Vállalkozó

Szigetvári Kórház ……………………

dr. Berecz János Tamás ……………………

1. ***számú melléklet***

***Átláthatósági nyilatkozat***

#### NYILATKOZAT

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

……………………………… cégszerű aláírás